8 



Principia utrasque cristallorum species constituentia , de quibus infra sermo- 

 nem faciemus, nullimode inter se differre chemica analysis a nobis instituta pate- 

 fecit; at ejusdem auxilio pariter edocemur in variis testis variam esse ipsorum 

 proportionem , unde oritur deinde diversa testarum consistentia, aliaeque hujus 

 generis affectiones in ipsis conspicuae. Quum materies testacea in cristallos coa- 

 cta, ut supra dictum est,ob ejus puritatem maxima pelluciditate gaudet, tum 

 rete animale, sive membrana retiformis jam descripta, licet particulis terreis im- 

 buta, manifestissime conspicienda se se praebet absque ulla praeparatione. Hoc 

 praesertim in PinnaNobili, atque Muricata usuvenit, cujus lamellae tenuissimae 

 Microscopio exploratae organicam earum structuram mirifice ostendunt. Idem fe- 

 re intelligatur de Arca Pilosa, de Buccino Galea, Patella Caerulea , Haliotide Tu- 

 berculata, aliisque testis ejusdem naturae. Frustula bina, alterum Arcae Pilosae, 

 Tab. I. alterum vero Patellae Caeruleae, in Fig. 8, et 9 Tabulae I seorsim repraesentata , 

 iig. 8., 9 . i ucu i ent j ssmium hujusmodi structurae praebebunt exemplum. 



Mirari profecto licet rete animale mox commemoratum , membranasque cel- 

 lulares, idem prorsus in testis praestare ac in homine rete Malpighianum , cujus 

 coloremcutem nostram induere observationibus constat. Testae itaque , quarum 

 terreae particulae, de quibus supra diximus, summa pelluciditate donantur, co- 

 lores apprime referunt retis animalis, in singulis testaceis lamellis existentis; hi 

 namque sunt adeo vividi , atque sensibiles , ut rete praedicto terreis particulis 

 spoliato, ac super laminam vitream expanso, etiam sine Microscopii auxilio dilu- 

 cide, et admodum speciosi adpareant. Ingenue fatemur membranam retiformem 

 Pinnae Muricatae , atque cellularem Tellinae Nitidae , saepe saepius nos magno- 

 pere delectasse: mirificum quippe est varios in iis intueri colores, qui in illa for- 

 mosae iridis instar, ex rubro, purpureo, viridi, ac caerulescente enitescunt, in 

 hac vero laete flavo , roseo , ac caeruleo elegantissime referto , oculos afiiciunt ; 

 quales revera in testis ipsis in statu naturali intueri consuevimus. In iis autem, 

 quae ex terreis particulis non puris, ac pellucentibus , sed opacis, atque rudibus 

 sunt coagmentatae, quaeque impediunt quo minus membranae animales in ea- 

 rum sinu jacentes per ipsas transluceant , colores luridi , ac rudes, quibus in gene- 

 re affici solent, in ipsamet terrestri materia sedem suam habere censendum est. 



